జగిత్యాల కోట

జగిత్యాల కోట తెలంగాణ రాష్ట్రం, జగిత్యాల గ్రామంలో ఉన్న కోట. సా.శ. 1747లో 20 ఎకరాల స్థలంలో నిజాం కాలంఓ ఫ్రెంచి ఇంజినీర్ల పర్యవేక్షణలో ఈ కోట నిర్మించబడింది.

చరిత్ర - నిర్మాణం 
జగ్గదేవుడి పేరిట ఏర్పాటైన జగిత్యాల గ్రామం వందల ఏళ్లనుంచీ పరిపాలనా కేంద్రంగా ఉంది. ఎలగందల్ కోట పాలకులైన ముబారి జుల్‌ముల్క్‌ జాఫరుద్దౌలా, మీర్జా ఇబ్రహీంఖాన్‌లు ఈ జగిత్యాల కోటను నిర్మించారు. నక్షత్రాకారంలో కట్టబడిన కోటకు అన్నివైపులా పెద్ద అఘాతాలను ఏర్పాటుచేసి, శత్రువులు కోటపై దాడి చేస్తే అడ్డుకునేందుకు దాదాపు 90ఫిరంగులను అమర్చారు. శత్రువులు రాకుండా నిర్మించిన ఈ కోటలో లోతైన అఘాతాలు, సైనికులకోసం ప్రత్యేక గదులు, ఫిరంగులు, ఆయుధాల నిల్వకు చీకటి గది, తాగునీటి కోసం నిర్మించిన బావి, సొరంగం ఉన్నాయి. కోట చుట్టూ ఉన్న అఘాతాల్లో, కోటలోని కోనేరులో ఎప్పటికి నీరు ఉంటుంది.

ఇతర వివరాలు 
కోటలోని ఫిరంగులపై ఉర్దూ భాష మహ్మద్ ఖాసిం పేరు రాసి ఉంది. 1930 వరకు జగిత్యాల రెవెన్యూ కార్యాలయాలు ఈ కోటలోనే ఉండేవి.

ఇవికూడా చూడండి 
 తెలంగాణ కోటలు

మూలాలు 

తెలంగాణ కోటలు